5. ΠΡΟΕΔΡΙΚΟΝ ΔΙΑΤΑΓΜΑ της 29 Ιαν./6 Φεβρ.1935 Περί εισαγωγής επί προσωρινή ατελεία ελαίου ελαιών, ακαθαρίστου ελαιοκάρπου προς έκθλιψιν κλπ. δια του υποτελωνείου Μολύβου. ΄Αρθρον μόνον.-Πλην των δια του άρθρ. 1 του από 12 Νοεμ. 1926 μνησθέντος Δ/τος καθοριζομένων τελωνείων επιτρέπεται η επί προσωρινή ατελεία εισαγωγή, α) ελαίου ελαιών ακαταλλήλου προς βρώσιν και προοριζομένου να υποβληθή εις ανακαθαρισμόν και εξαχθή εις το εξωτερικόν, και β) ελαιοκάρπου εισαγομένου εκ των ομόρων επικρατειών, ως και λινοσπόρου, βαμβακοσπόρου, καρύων κοκκοφοινίκων και ελαιοπυρήνων, προοριζομένων πάντων τούτων να υποβληθώσιν εις έκθλιψιν ή άλλην κατεργασίαν δια την παραγωγήν ελαίου ή πυρηνελαίου εξαχθησομένου εις το εξωτερικόν και δια του υποτελωνείου Μολύβου, υπό την επίβλεψιν όμως του υποτελωνείου Μυτιλήνης, τηρουμένων των όρων και διατυπώσεων του αυτού μνησθέντος Δ. της 12 Νοεμ. 1926 και των σχετικών δαπανών δια την παρακολούθησιν και τον έλεγχον των εν Μολύβω εργοστασίων καταβαλλομένων υπό των υπέρ ων αι προσωριναί ατέλειαι εργοστασιαρχών. 